OpenLLM-France/wikimedia huggingface dataset:
# Laura Vicente Nuño

Laura Vicente Nuño (Barcelona, Barcelonès, 8 de març de 1998) és una portera d'hoquei sobre patins catalana.
Es formà al Club d'Hoquei Santa Perpètua i debutà als quinze anys a l'OK Lliga Femenina amb l'Hoquei Club Palau de Plegamans. Amb l'equip vallesà ha aconseguit la majoria dels títols de l'entitat, dues Lligues europees (2021, 2022), quatre OK Lligues (2015, 2019, 2021, 2022), una Lliga catalana i una Supercopa d'Espanya (2022). Internacional amb la selecció espanyola absoluta des del 2015, ha aconseguit tres Campionats del Món (2016, 2017, 2018) i tres d'Europa (2015, 2018, 2021, on fou escollida millor portera del torneig).

## Palmarès
### Clubs

* 2 Lligues europea d'hoquei sobre patins femenina: 2020-21, 2021-22
* 4 Lligues espanyoles d'hoquei sobre patins femenina: 2014-15, 2018-19, 2020-21, 2021-22
* 1 Lliga catalana d'hoquei sobre patins femenina: 2020-21
* 1 Copa espanyola d'hoquei sobre patins femenina: 2024
* 1 Supercopa espanyola d'hoquei sobre patins femenina: 2021-22

### Selecció espanyola

* 4 medalles d'or al Campionat del Món d'hoquei sobre patins femení: 2016, 2017, 2019 i 2024
* 1 medalla d'argent al Campionat del Món d'hoquei sobre patins femení: 2022
* 3 medalles d'or al Campionat d'Europa d'hoquei sobre patins femení: 2015, 2018 i 2021

### Individual

* Millor portera del Campionat d'Europa d'hoquei sobre patins femení de 2021
* Millor portera de la final de la Lliga europea d'hoquei sobre patins de 2021-22

## Referències

* ↑ Camps, A. «"Hem de fer el nostre joc"». L'Esportiu, 30-04-2022. [Consulta: 6 juliol 2022].
* ↑ Canyameras, Toni. «La locura del Generali HC Palau: de Segunda Catalana a campeonas de Europa en 13 años». Mundo Deportivo, 08-11-2021. [Consulta: 6 juliol 2022].
* ↑ «Laura Vicente: "Tenemos ganas de dar espectáculo"» (en castellà). Marca, 29-06-2019. [Consulta: 6 juliol 2022].
* ↑ Mateo, Llorens. «La selecció absoluta Espanyola Femenina es proclama Campiona d'Europa per setè cop». Eix Diari, 17-10-2021. [Consulta: 6 juliol 2022].

## Enllaços externs

* Fitxa de Laura Vicente Nuño - RinkHockey.net (anglès)
# George Kobayashi

George Kobayashi (São Paulo, Brasil, 29 de novembre de 1947) és un exfutbolista japonès. Va disputar tres partits amb la selecció japonesa.

## Referències

* ↑ Japan National Football Team Database (anglès)

## Enllaços externs

* National Football Teams
* Japan National Football Team Database
# Der er et yndigt land

Der er et Yndigt Land ('Hi ha una bella terra') és l'himne nacional civil de Dinamarca. Si la família real està present, l'himne real Kong Christian stod ved højen mast és usat. La lletra va ser escrita el 1819 per Adam Oehlenschläger i va dur el lema: Ille terrarum mihi praeter omnes Angulus ridet (Horaci). La música va ser composta el 1835 per H.E. Krøyer, i després modificada per Th. Laub i Carl Nielsen.
# Replisoma

Un replisoma és una màquina molecular complexa que s'encarrega del procés de replicar l'ADN actuant com una sola unitat. Està composta per una sèrie de components que actuen en cadena, cadascun d'ells amb una funció concreta assignada.

## Funcionament

* En primer lloc l'helicasa, desenrotlla l'hèlix espiral.
* Dos anells proteics (anomenats antígens nuclears de cèl·lules en proliferació (ANCP) en el cas de les eucariotes i complex β en el cas dels bacteris) encerclen l'ADN i llisquen enganxant-se a cada una de les dues polimerases III d'ADN perquè aquestes es vagin acoblant al procés.
* La polimerasa III d'ADN (a l'esquema "Pol alfa" i "Pol beta", pindades en groc) trenca els enllaços individuals
* La primasa (en procariotes) sintetitza els encebadors necessaris per iniciar els fragments d'Okazaki. En cas d'eucariotes, aquesta funció és duta a terme per la polimerasa alfa d'ADN.
* La polimerasa I d'ADN (polimerasa procariota) gairebé finalitza els fragments d'Okazaki i treu els encebadors, que ja no són necessaris, gràcies a la seva capacitat d'exonucleació
* La ligasa completa aquests fragments, relacionant-los entre ells per mitjà d'enllaços covalents.
* Intervenen les proteïnes d'unió a cadena simple a cada una de les dues cadenes simples que posteriorment formaran la doble cadena, després doble hèlix.
* Finalment la girasa (una forma de topoisomerasa) uneix les dues parts de la cadena final obtinguda i l'enrotlla en espiral.

## Bibliografia

* Introdução à genética, Riffiths, Wessler, Lewontin, Gesbart, suzuki, Miller, 8º Edició, Guanabara Koogan, 2006. (portuguès)
# Secrets d'alcova

Secrets d'alcova (títol original en francès: Secrets d'alcôve) és una pel·lícula francesa d'esquetxos de Jean Delannoy, Henri Decoin, Gianni Franciolini i Ralph Habib estrenada el 1954. Ha estat doblada al català.

## Argument

La història reuneix quatre passatgers d'un automòbil bloquejats al camp a la intempèrie. Compartint la seva casa provisional, expliquen els seus desenganys, el punt comú dels quals és un llit.
* «El bitllet d'allotjament». Durant la guerra de 1940, un oficial paracaigudista anglès anomenat Davidson es presenta a Jeanne Plisson proveït amb un requeriment per allotjar-se. Al front, el seu espòs és absent mentre ella és embarassada. Durant la nit, dona a llum i Davidson s'ha d'improvisar tocòleg.
* «El divorci»: Americà que viu a Nova York, Roberto intenta divorciar-se. Apel·la als serveis d'una «escort girl» endurida en flagrants delictes, la bella Janet. Acordant respectar acuradament la intimitat de cadascun, comparteixen la nit a l'hotel. Després del divorci, es casaran.
* «Riviera Express»: Afable i somrient xofer de carretera, Riquet coneix Martine, bonica conductora que ha tingut una avaria. Ella el convida a anar a la seva habitació mentre ell es prepara a dormir al seu bagul. Riquet assaboreix cada instant però quina és la seva sorpresa, quan es desperta bruscament...
* «El llit de la Pompadour»: Entre finals del segle xix i començaments del segle xx, el president del Consell, Émile Bergeret sap aprofitar aquesta època. Ofereix un sumptuós llit a la seva amant, reputat per portar felicitat als seus usuaris. Però el lliurament és desviat i el llit arriba a casa de l'Agnès. Aquest llit hauria conegut un passat històric que serà descobert ben més tard...

## Repartiment

* Jeanne Moreau: Jeanne Plisson
* Richard Todd: Capità Davidson
* Dawn Addams: Janet
* Vittorio De Sica: Roberto
* Françoise Arnoul: Martine
* Marcel Mouloudji: Ricky
* Martine Carol: Agnès de Rungis
* François Périer: Bertrand Germain-Latour
* Bernard Blier: Émile Bergeret
* Nicole Jonesco
* Lewis E. Ciannelli
* Max Dalban
* Paul Demange
* Albert Duvaleix
* Max Elloy
* Paul Faivre
* Grégoire Gromoff
* Georges Lannes: El 2n president
* Julien Maffre
* Faye Marlowe
* Christiane Méra: Edmée Serge
* Albert Michel: un transportista
* Raphaël Patorni: Gaston Dulac
* Robert Seller: l'amic ric
* Roger Vincent

## Referències

* ↑ esadir.cat. Secrets d'alcova. esadir.cat.
* ↑ «Secrets d'alcôve». The New York Times.
# Parmènides (diàleg)

* Part de la sèrie: Els diàlegs de Plató
* Primers diàlegs:
* Apologia – Càrmides – Critó
* Eutífron – Alcibíades I
* Hípias major – Hípias menor
* Ió – Laques – Lisis
* Transitoris i diàlegs mitjans:
* Cràtil – Eutidem – Gòrgias
* Menexen – Menó – Fedó
* Protàgoras – El convit
* Diàlegs mitjans posteriors:
* La República – Fedre
* Parmènides – Teetet
* Últims diàlegs:
* Timeu – Crítias
* El Sofista – El Polític
* Fileb – Lleis
* Obres d'autenticitat dubtosa:
* Axíoc - Alcíone
* Clitofont – Epínomis - Eríxias
* Demòdoc – Cartes – Hiparc
* Minos – Rivals d'amor – Sísif
* Alcibíades II – Tèages
* Aquesta caixa:
Parmènides és un dels diàlegs de Plató.

## Personatges

En el Parmènides, Antifont narra el diàleg que van mantenir en ocasió de les grans Panatenees un jove Sòcrates, Parmènides, Zenó de l'escola eleàtica, i Aristòtil. Un diàleg que Antifont va tenir ocasió d'escoltar en la seva joventut.

## Contingut

Aquest diàleg és, tal vegada, el diàleg socràtic més desafiador per la dificultat de la seva correcta interpretació. En aquest, s'exposa una seriosa crítica de la teoria de les idees de Plató, crítica que no serà rebatuda per cap dels personatges del diàleg. La dificultat consisteix a dilucidar quina d'aquestes tres interpretacions és la correcta: si aquest diàleg pretén ser realment una autocrítica de la teoria de les idees platònica, la qual cosa sembla contrariar-se amb el fet que Plató seguís parlant de les idees en les seves obres posteriors. O bé es tracta d'un exercici logicodialèctic en el qual la crítica a la doctrina de Plató és una mera excusa per a tal exercici. O bé que la crítica sigui també una excusa, però aquesta vegada per a elaborar una reexposició de la metafísica platònica.

## Referències

* ↑ Per qüestions cronològiques no pot referir-se a Aristòtil de Estagira. Es tracta d'un dels Trenta d'Atenes. Cf. Parmènides 127d
* ↑ Sobre l'estat de la controvèrsia a la fi del Segle XX pot consultar-se: ALLEN, R. I. The Parmenide of Plat University of Minnesota Press (1983)

## Bibliografia

* Plató; Diàlegs, vol. XIII: Parmènides Traducció: Manuel Balasch Nº Col·lecció: 278.
# Rhipidomys albujai

Rhipidomys albujai és una espècie de mamífer rosegador de la família dels cricètids. És endèmic dels contraforts orientals dels Andes a l'Equador. No se sap gaire cosa del seu hàbitat i la seva ecologia, però els seus congèneres del gènere Rhipidomys són animals arborícoles que habiten boscos tropicals i subtropicals. Es desconeix si hi ha cap amenaça significativa per a la supervivència d'aquesta espècie. Fou anomenat en honor del mastòleg equatorià Luis Albuja.

## Referències

* ↑ Brito, J. «Rhipidomys albujai» (en anglès). Llista Vermella d'Espècies Amenaçades de la UICN, 2019. DOI: 10.2305/IUCN.UK.2019-1.RLTS.T113476528A113476534.en. [Consulta: 1 abril 2024].
* ↑ Brito et al., 2017, p. 68.

## Bibliografia

* Brito, J. M.; Tinoco, N.; Chávez, D.; Moreno-Cárdenas, P.; Batallas, D.; Ojala-Barbour, R. «New species of arboreal rat of the genus Rhipidomys (Cricetidae, Sigmodontinae) from Sangay National Park, Ecuador» (en anglès). Neotropical Biodiversity, 3, 1, 2017, pàg. 65-79. DOI: 10.1080/23766808.2017.1292755.
# Kniajikha (Vladímir)

* Per a altres significats, vegeu «Kniajikha».
Kniajikha (en rus: Княжиха) és un poble de l'óblast de Vladímir, a Rússia, segons el cens del 2010 tenia 7 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Lasiopodomys raddei

Lasiopodomys raddei és una espècie de mamífer rosegador de la família dels cricètids. Pertany a Stenocranius, un subgènere de Lasiopodomys que de vegades és classificat com a gènere a part. Viu al nord-est de Mongòlia i el sud del krai de Zabaikàlie (Rússia). Té una llargada de cap a gropa de 95-130 mm, la cua de 21-37 mm, les orelles de 6-12 mm i les potes posteriors de 15-18 mm. Pesa 24-54 g. Anteriorment era considerat una subespècie de L. gregalis. Fou anomenat en honor del botànic alemany Gustav Radde.

## Referències

* ↑ «Lasiopodomys raddei (Poljakov, 1881)» (en anglès). TreatmentBank, 2021. [Consulta: 30 agost 2024].
# Google JAX

Google JAX és un marc d'aprenentatge automàtic per transformar funcions numèriques. Es descriu com reunir una versió modificada d'autograd (obtenció automàtica de la funció de gradient mitjançant la diferenciació d'una funció) i XLA de TensorFlow (àlgebra lineal accelerada). Està dissenyat per seguir l'estructura i el flux de treball de NumPy tan de prop com sigui possible i funciona amb diversos marcs existents com TensorFlow i PyTorch. Les funcions principals de JAX són:
* grau: diferenciació automàtica
* jit: compilació
* vmap: vectorització automàtica
* pmap: programació SPMD

## Funció grau

El codi següent mostra la diferenciació automàtica de la funció de graduació .

## Funcio jit

El codi següent mostra l'optimització de la funció jit mitjançant la fusió.

## Funció vmap

El codi següent mostra la vectorització de la funció vmap.

## Funció pmap

El codi següent mostra la paral·lelització de la funció pmap per a la multiplicació de matrius.

## Biblioteques que utilitzen JAX

Diverses biblioteques de Python utilitzen JAX com a backend, incloent:
* Flax, una biblioteca de xarxes neuronals d'alt nivell desenvolupada inicialment per Google Brain.
* Equinox, una biblioteca que gira al voltant de la idea de representar funcions parametritzades (incloses les xarxes neuronals) com a PyTrees. Va ser creat per Patrick Kidger.
* Diffrax, una biblioteca per a la solució numèrica d'equacions diferencials, com ara equacions diferencials ordinàries i equacions diferencials estocàstiques.
* Optax, una biblioteca per al processament i optimització de gradients desenvolupada per DeepMind.
* Lineax, una biblioteca per resoldre numèricament sistemes lineals i mínims quadrats lineals.
* RLax, una biblioteca per desenvolupar agents d'aprenentatge de reforç desenvolupada per DeepMind.
* jraph, una biblioteca per a xarxes neuronals gràfics, desenvolupada per DeepMind.
* jaxtyping, una biblioteca per afegir anotacions de tipus per a la forma i el tipus de dades ("dtype") de matrius o tensors.

## Referències

* ↑ Frostig, Roy; Johnson, Matthew James; Leary, Chris MLsys, 02-02-2018, pàg. 1–3.
* ↑ «Using JAX to accelerate our research» (en anglès). www.deepmind.com. Arxivat de l'original el 2022-06-18. [Consulta: 18 juny 2022].
* ↑ Lynley, Matthew. «Google is quietly replacing the backbone of its AI product strategy after its last big push for dominance got overshadowed by Meta» (en anglès americà). Business Insider. Arxivat de l'original el 2022-06-21. [Consulta: 21 juny 2022].
* ↑ «Why is Google's JAX so popular?» (en anglès americà). Analytics India Magazine, 25-04-2022. Arxivat de l'original el 2022-06-18. [Consulta: 18 juny 2022].
# Reial Club Deportiu Mallorca B

El Reial Club Deportiu Mallorca B, sovint anomenat només Mallorca B, és un equip de futbol de la ciutat de Palma, (Mallorca, Illes Balears), filial del RCD Mallorca. Juga els seus partits com a local a l'estadi Son Bibiloni. Actualment juga a la Segona Federació (Grupo III).

## Història

Malgrat el club actual neix l'any 1983, el club ha tingut diversos equips filials al llarg de la història amb les següents denominacions:
* 1961–1965: Atlético de Palma
* 1965–1972: CF Palma
* 1981–1983: UD Collerense
* 1983–1993: Mallorca Atlètic
* 1993–avui: RCD Mallorca B

## Historial

| Temporada | Divisió | Posició |
| 1983/84 | 3a | 7è |
| 1984/85 | 3a | 1r |
| 1985/86 | 3a | 1r |
| 1986/87 | 2a B | 21r |
| 1987/88 | 3a | 4t |
| 1988/89 | 3a | 1r |
| 1989/90 | 2a B | 14è |
| 1990/91 | 2a B | 17è |
| 1991/92 | 3a | 4t |
| 1992/93 | 3a | 3r |
| 1993/94 | 3a | 1r |
| 1994/95 | 3a | 1r |
| 1995/96 | 2a B | 14è |
| 1996/97 | 2a B | 11è |
| Temporada | Divisió | Posició |
| 1997/98 | 2a B | 3r |
| 1998/99 | 2a | 19è |
| 1999/00 | 2a B | 5è |
| 2000/01 | 2a B | 7è |
| 2001/02 | 2a B | 15è |
| 2002/03 | 2a B | 14è |
| 2003/04 | 2a B | 14è |
| 2004/05 | 2a B | 18è |
| 2005/06 | 3a | 2n |
| 2006/07 | 3a | 2n |
| 2007/08 | 3a | 2n |
| 2008/09 | 3a | 1r |
| 2009/10 | 2a B | 7è |
| 2010/11 | 2a B | 19è |
| Temporada | Divisió | Posició |
| 2011/12 | 2a B | 12è |
| 2012/13 | 2a B | 18è |
| 2013/14 | 3a | 1r |
| 2014/15 | 2a B | 17è |
| 2015/16 | 3a | 1r |
| 2016/17 | 2a B | 13è |
| 2017/18 | 3a | 1r |
| 2018/19 | 3a | 2n |
| 2019/20 | 3a | 3r |
| 2020/21 | 3a | 2n |
| 2021/22 | 3a | 1r |
| 2022/23 | 2a RFEF | |
* 1 temporada a Segona Divisió
* 18 temporades a Segona Divisió B
* 17 temporades a Tercera Divisió

## Referències

* ↑ Mallorca B a resultados-futbol
* ↑ Plantilla del Mallorca B Arxivat 2016-12-31 a Wayback Machine. al web del Mallorca
* ↑ Mallorca B a lapreferente.com

## Enllaços externs

* Mallorca B a bdfutbol
* mallorca B a la futbolteca
# Salvador Gimeno i Luis

Salvador Gimeno i Luis (Lliçà de Vall, 1 de gener de 1930 - Santa Eulàlia de Ronçana, 11 de juliol de 2004) fou un futbolista català de la dècada de 1950.

## Trajectòria

Començà a destacar a l'EC Granollers, on jugà entre 1948 i 1952. Aquest darrer any fou fitxat pel RCD Espanyol club on jugà durant sis temporades, la primera cedit a la UE Sant Andreu. Mai fou titular indiscutible, però sí que arribà a jugar 26 partits a primera divisió amb els blanc-i-blaus. L'any 1958 abandonà l'Espanyol per jugar al Deportivo de La Corunya, on romangué una temporada.

## Referències

* ↑ «Defuncions». Anuari Santa Eulàlia de Ronçana. Arxivat de l'original el 2015-09-25. [Consulta: 1r abril 2015].
* ↑ «En Granollers». Mundo Deportivo, 17-11-1948. [Consulta: 1r abril 2015].
* 1 2 «Barcelona y Español». Mundo Deportivo, 20-08-1952. [Consulta: 1r abril 2015].
* ↑ «Gimeno ... marcha ilusionado al Coruña». Mundo Deportivo, 18-09-1958. [Consulta: 1r abril 2015].

## Enllaços externs

* Perfil a BDFutbol
# Rhipidomys couesi

Rhipidomys couesi és una espècie de mamífer rosegador de la família dels cricètids. Viu a altituds d'entre 10 i 1.500 msnm a Trinitat i Tobago, el nord i centre-oest de Veneçuela i l'est i centre de Colòmbia. Es tracta d'un animal nocturn i arborícola. Els seus hàbitats naturals són les selves primàries i secundàries, així com els boscos de plana i baix estatge montà. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor del metge i ornitòleg estatunidenc Elliott Coues.

## Referències

* ↑ Aguilera, M.; Ochoa, J. Rhipidomys couesi. UICN 2016. Llista Vermella d'espècies amenaçades de la UICN, edició 2016, consultada el 25 abril 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 88. ISBN 978-0801893049.
# Kismet (pel·lícula de 1944)

Kismet és una pel·lícula estatunidenca dirigida per William Dieterle, estrenada el 1944.

## Argument

Hafir, lladre i màgic, somia amb un bon partit per a la seva filla Marsinah, sense saber que el noi de qui està enamorada no és el fill d'un humil jardiner, sinó el mateix Califa de Bagdad.

## Repartiment

* Ronald Colman: Hafiz
* Marlene Dietrich: Jamilla
* James Craig: Caliph
* Edward Arnold: El Gran Visir
* Hugh Herbert: Feisal
* Joy Page: Marsinah
* Florence Bates: Karsha
* Harry Davenport: Agha
* Hobart Cavanaugh: Moolah
* Robert Warwick: Alfife
* Yvonne De Carlo: Una cambrera
* Pedro de Cordoba: Meuzin
I, entre els actors que no surten als crèdits:
* Victor Kilian: Jehan
* Nestor Paiva: Capità de policia

## Nominacions

1945
* Oscar a la millor direcció artística per Cedric Gibbons, Daniel B. Cathcart, Edwin B. Willis i Richard Pefferle
* Oscar a la millor fotografia per Charles Rosher
* Oscar a la millor banda sonora per Herbert Stothart
* Oscar a la millor edició de so per Douglas Shearer (M-G-M SSD)
# Les Autels (Aisne)

Les Autels és un municipi francès situat al departament de l'Aisne i a la regió dels Alts de França. L'any 2007 tenia 75 habitants.

## Demografia
### Població

El 2007 la població de fet de Les Autels era de 75 persones. Hi havia 28 famílies de les quals 8 eren unipersonals (8 dones vivint soles i 8 dones vivint soles), 8 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 56 habitatges, 32 eren l'habitatge principal de la família, 18 eren segones residències i 6 estaven desocupats. Tots els 53 habitatges eren cases. Dels 32 habitatges principals, 24 estaven ocupats pels seus propietaris, 3 estaven llogats i ocupats pels llogaters i 4 estaven cedits a títol gratuït; 1 tenia dues cambres, 7 en tenien tres, 11 en tenien quatre i 12 en tenien cinc o més. 18 habitatges disposaven pel capbaix d'una plaça de pàrquing. A 20 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Les Autels el 2009. :
| Homes | Edats | Dones |
| 0 | 95 o + | 0 |
| 4 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 8 | 65 a 69 | 0 |
| 8 | 60 a 64 | 12 |
| 0 | 55 a 59 | 0 |
| 0 | 50 a 54 | 4 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 4 |
| 4 | 10 a 14 | 4 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 34 persones, 22 eren actives i 12 eren inactives. De les 22 persones actives 17 estaven ocupades (11 homes i 6 dones) i 5 estaven aturades (2 homes i 3 dones). De les 12 persones inactives 5 estaven jubilades, 1 estava estudiant i 6 estaven classificades com a «altres inactius».

### Activitats econòmiques

L'any 2000 a Les Autels hi havia 12 explotacions agrícoles que ocupaven un total de 174 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Les Autels a l'INSEE.
* Évolution et structure de la population Fitxa amb el detall de dades de Les Autels a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ghiberti (cràter)

Ghiberti és un cràter d'impacte en el planeta Mercuri de 110 km de diàmetre. Porta el nom de l'escultor italià Lorenzo Ghiberti (1378-1455), i el seu nom va ser aprovat per la Unió Astronòmica Internacional el 1976.

## Referències

* ↑ «Ghiberti». Gazetteer of Planetary Nomenclature. United States Geological Survey, 11-10-2016. [Consulta: 31 maig 2017].

## Vegeu també

* Llista de cràters de Mercuri
# Divendres Sant

En el calendari cristià, el Divendres Sant és el divendres anterior al dia de la Pasqua de Resurrecció. Commemora la mort de Jesucrist a la creu i s'integra en les festivitats de la Setmana Santa. Aquest dia és festiu arreu dels Països Catalans, excepte a la Catalunya del Nord, i generalment en molts països de població majoritàriament cristiana.
Històricament el missatge de Jesús arribava amb facilitat a les multituds com es reflecteix a diferents passatges de l'Evangeli però resultava poc satisfactori als saduceus (secta dels hebreus aliats amb els romans), i als fariseus, els quals qualificava d'hipòcrites. D'altra banda en aquell temps el poder a Israel estava corromput (almenys des del punt de vista actual). Per una part, hi havia els romans que nominalment tenien un poder absolut, no obstant això, deixaven, com a la majoria de llocs del seu domini, que les autoritats locals governessin, almenys, en coses de poca entitat. Com ja s'ha dit, el poder era corrupte, així els càrrecs més importants del Sanedrí, i el de Summe Sacerdot, eren comprats, també val a dir que les principals autoritats de la regió estaven emparentades entre elles, i amb els romans. No és estrany, doncs, que la predicació d'aquest rabí, que detractava a les autoritats, acabés amb la seva execució.
Antigament, a Catalunya, el Divendres Sant començava amb un viacrucis solemne i silenciós de bon matí, i a la tarda tenia lloc la funció litúrgica i altres actes de dol, amb els sermons de les set paraules en els quals hom convidava, sobretot a les catedrals, predicadors famosos. També sortien aquest dia processons de dol a molts indrets (Perpinyà, Tarragona, Andorra). Era un dia de dol absolut, ple de pràctiques i supersticions populars: no es podia escombrar, les dones gràvides podien curar nafres, hom podia posar lloques, es podia endevinar el futur, portava sort fer caritat als pobres.

## Referències

* ↑ «Divendres Sant». Gran Enciclopèdia Catalana. Barcelona: Grup Enciclopèdia Catalana.